Cutremur mediatic în Franţa: Restaurante fără Covid, doar pentru elite şi miniştri.
Francezii sunt scandalizaţi de existenţa unei posibile reţele de restaurante de lux, în care se organizează cine clandestine fără norme sanitare. Printre privilegiaţii care pot asista la astfel de petreceri private s-ar număra vedete şi membri ai guvernului. Informaţiile au fost dezvăluite de televiziunea franceză M6, care a trimis o echipă cu camera ascunsă la un astfel de restaurant.
Reporterul filmează într-un restaurant de lux, unde este întâmpinată de un manager care se laudă că acolo nu se poartă mască şi că în acel loc nu există Covid.Acesta susţine că printre clienţi se numără multe personalităţi şi chiar miniştri din actualul guvern al Franţei.Persoana filmată pe ascuns a rectificat, ulterior, şi a spus că totul nu era decât o glumă. Cu toate acestea, Ministerul de Interne a demarat o anchetă. Oficialii francezi spun că informaţiile sunt în curs de verificare şi că vor fi demisii, dacă se confirmă existenţa unor miniştri pe listele de invitaţi la astfel de petreceri clandestine.Francezii tocmai au intrat în a treia carantină naţională, iar guvernul a fost nevoit să mobilizeze mii de agenţi ca să-i facă pe cetăţeni să respecte noul lockdown.